Elvis Costello
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Elvis Costello er en britisk sanger, komponist og musiker. Han er en allsidig og uforutsigbar artist med både flopper og store suksesser, han skriver gode tekster og fengende låter, og har etter hvert framstått som en stor vokalist.
Costello debuterte i 1977 med singlen Less Than Zero og albumet My Aim Is True, og markerte seg som en av de fremste new wave-artistene. Hans aggressive, fengende poprock med giftige tekster ga ham britiske hits med blant annet Watching The Detectives (1977) og (I Don't Want To Go To) Chelsea (1978).Enda høyere salgstall oppnådde This Year's Model (et 1978-album som har fått klassikerstatus), Armed Forces (1979), singlene Oliver's Army og I Can't Stand Up For Falling Down, albumene Get Happy!! (1980) og Trust (1981), singlen A Good Year For The Roses, countryalbumet Almost Blue (1981), Imperial Bedroom (1982) og Punch The Clock (1983). Costello fikk dårlig kritikk for Goodbye Cruel World (1984), men god kritikk for sine to album fra 1986, King Of America og Blood & Chocolate.Hans foreløpig siste Topp 20-hits i hjemlandet er Pills And Soap, som ble utgitt under navnet The Imposter i 1983, og She (1999), fra filmen Notting Hill. Costellos eneste USA-hit er Veronica fra det kommersielle popalbumet Spike (1989). På dette og Mighty Like A Rose (1991) samarbeidet han med Paul McCartney. Costellos backingband i 1977–1986, The Attractions, akkompagnerte ham også på deler av Brutal Youth (1994) og hele All This Useless Beauty (1996). Han sang coverlåter på Kojak Variety (1995) og fikk glimrende kritikk for sitt duoalbum med Burt Bacharach, Painted from Memory (1998).Elvis Costello har skrevet musikk for film og TV, vært produsent for en rekke artister, og samarbeidet både med symfoniorkestre og store navn innen jazz (Piano Jazz: McPartland/Costello, 2005), opera (For The Stars) og klassisk musikk: The Juliet Letters (1993; sammen med Brodsky-kvartetten) og Il Sogno (2004). For The Stars (2001) var et samarbeid med den svenske operastjernen Anne Sofie von Otter. Costello spilte med hiphopgruppa The Roots på Wise Up Ghost (2013).I 1986–2002 var han gift med Cait O'Riordan fra The Pogues. I 2003 giftet han seg med den kanadiske jazzpianisten og sangeren Diana Krall, som han også har samarbeidet med musikalsk. I 2008–2010 ledet Costello TV-talkshowet Spectacle. Pop/rock-album fra og med 2002 When I Was Cruel (2002)  North (2003)  The Delivery Man (2004)  My Flame Burns Blue (2006; liveplate med Metropole Orkest)  The River In Reverse (2006; med Allen Toussaint)  Momofuku (2008)  Secret, Profane & Sugarcane (2009)  National Ransom (2010)  Look Now (2018)  Hey Clockface (2020)  The Boy Named If (2022)  The Resurrection of Rust (2022; minialbum med Rusty) Les mer i Store norske leksikon popmusikk rock Eksterne lenker Elvis Costello